《九月游龙卧山留一夕明日值雨坐超上人房偶题》
宋代·林亦之

野兴更周遭，应迟问大刀。
山房逢雨好，人意与秋高。
多谢烹鲜乳，还令厌濁醪。
重来须累少，款款听萧骚。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。